1873



Események

Határozott dátumú események 
 január 1. – Meidzsi japán császár átveszi a Gergely-naptárt.
 február 11. – Alig kétévnyi lehetetlen uralkodás után I. Amadé spanyol király lemond és elhagyja országát, a Cortés kikiáltja a köztársaságot.
 augusztus 1. – A bécsi világkiállítás alkalmából Európában tartózkodó Nászer ad-Din perzsa sah Bécsbe érkezik, ahol találkozik a császári és királyi párral, majd Budapestre is ellátogat, ahol Andrássy Gyula korábbi miniszterelnökkel és közös külügyminiszterrel is tárgyal.
 augusztus 10. – Ótátrafüreden megalakul a Magyarországi Kárpát-egyesület.
 november 17. – Pest, Buda és Óbuda egyesítésével létrejön Budapest. (A közel 350 ezer lakost számláló új várost 10 kerületre osztották, s egy 400 fős közgyűlés irányította.)

Határozatlan dátumú események 
 az év folyamán – 
 Megalakul a Nemzetközi Meteorológiai Szervezet.
 A Margit-szigeten átadják az Ybl Miklós tervei alapján elkészült Margit fürdőt.

Az év témái

Államok vezetőinek listája 1873-ban

1873 az irodalomban

1873 a tudományban 
 Ferdinand von Zeppelin - kormányozható léghajó.
 Szénszálas izzólámpa (Alekszandr Nyikolajevics Lodigin).

1873 a vasúti közlekedésben

1873 a jogalkotásban 
 Lásd: az 1873 a jogalkotásban című szócikkben.

Születések 
 január 7. – Adolf Zukor producer, a Paramount Pictures filmvállalat alapítója, a hollywoodi filmgyártás egyik létrehozója († 1976)
 január 16. – Boyd Alexander angol ornitológus († 1910)
 február 11. – Madarassy-Beck Marcell bankár, országgyűlési képviselő, a Magyar Leszámítoló és Pénzváltó Bank elnöke († 1945)
 február 26. – ’Sigmond Elek vegyészmérnök, az MTA rendes tagja († 1939)
 február 28. – William Murdoch a Titanic első tisztje († 1912)
 március 15. – Kováts Ferenc gazdaságtörténész, közgazdász, az MTA tagja († 1956)
 március 28. – Nagy István festőművész († 1937)
 március 29. – Tullio Levi-Civita olasz matematikus († 1941)
 április 1. – Sergey Rachmaninov orosz zeneszerző, zongoraművész és karmester († 1943)
 április 4. – Peidl Gyula politikus († 1943)
 április 10. – Kyösti Kallio finn köztársasági elnök († 1940)
 április 22. – Luigi Lucheni olasz anarchista, Erzsébet császárné és királyné gyilkosa († 1910)
 június 28. – Alexis Carrel francia sebész, fiziológus, orvosi Nobel-díjas († 1944)
 augusztus 20. – Eliel Saarinen finn építész († 1950)
 szeptember 7. – Tomcsányi János magyar műfordító, publicista, tanár († 1935)
 szeptember 9. – Max Reinhardt osztrák színidirektor († 1943)
 szeptember 20. – Szisz Ferenc magyar származású francia autóversenyző, az első Grand Prix győztese († 1944)
 október 3. – Gombos Ferenc Albin történész, pedagógus, író, az MTA tagja († 1938)
 október 6. – Rózsahegyi Kálmán színész, tanár († 1961)
 október 12. – Nadežda Petrović szerb festőművésznő, Szerbia leghíresebb fauvista festője († 1915)
 október 30. – Francisco Ignacio Madero mexikói államfő († 1913)
 november 4. – Papp Károly geológus, egyetemi tanár, az MTA levelező tagja († 1963)
 november 16. – W. C. Handy amerikai, dzsesszzenész († 1958)
 december 2. – Nyilasy Sándor festőművész († 1934)
 december 15. – Kacsóh Pongrác zeneszerző, zenepedagógus, tanár († 1923)
 december 23. – Kernstok Károly festőművész († 1940)
 december 27. – Gyömörey György, Zala vármegye főispánja († 1949) 
 december 30. – Bánffy Miklós gróf, író, grafikus, díszlet- és kosztümtervező, színpadi rendező, politikus, külügyminiszter († 1950)

Halálozások 
 január 9. – III. Napóleon francia császár (* 1808)
 február 8. – Vidróczki Márton híres mátrai betyár (* 1837)
 február 22. – Peter Dajnko, szlovén nyelvész, író, méhész (* 1787)
 március 22. – Dárdasy Gusztáv ferences rendi szerzetes, költő (* 1832)
 április 16. – Arcisse de Caumont francia történész, régész (* 1801)
 április 21. – Urházy György újságíró, író, országgyűlési képviselő, honvédtiszt, az MTA tagja (* 1823)
 május 1. - David Livingstone skót Afrika-kutató (* 1813)
 május 6. – José Antonio Páez venezuelai katonatiszt, politikus (* 1790)
 május 16. – Balla Károly jogász, publicista (* 1792)
 július 10. – Latabár Endre magyar színész, színiigazgató, zeneszerző (* 1811)
 július 27. – Fjodor Ivanovics Tyutcsev orosz költő, diplomata (* 1803)
 augusztus 12. – Kardos János magyarországi szlovén költő, író, műfordító (* 1801)
 október 20. – Adelburg Ágost lovag, zeneszerző, hegedűművész (* 1830)
 november 10. – Vidats János gyártulajdonos, honvédtiszt, országgyűlési képviselő (* 1826)
 november 27. – Auguste Arthur de la Rive svájci fizikus és politikus (* 1801)
 november 30. – Fehér Glycér piarista pap, tanár, költő (* 1782)

Jegyzetek 

19. század